proxectonos/corpus_dominio_legal_administrativo_tmp huggingface dataset:
18/09/2019 | Administración LocalMunicipal
Carnota
Exposición ao público das listas de contribuíntes das taxas polo servizo de subministración de auga, rede de sumidoiros e depuración de augas residuais, e do canon autonómico da auga.2.º trimestre de 2019

Exposición ao público das listas de contribuíntes das taxas polo servizo de subministración de auga, rede de sumidoiros e depuración de augas residuais, e do canon autonómico da auga O Concello de Carnota expón ao público as listas de contribuíntes da taxa polos servizos de subministración de auga, saneamento e depuración, e do canon autonómico da auga correspondente ao 2.º TRIMESTRE de 2019 por medio de anuncio na sede electrónica e no taboleiro de edictos da Corporación, e no Boletín Oficial da Provincia da Coruña. As persoas e entidades interesadas poderán presentar as suxestións e reclamacións que xulguen oportunas no prazo de 15 días soltos contados desde a publicación deste anuncio no BOP. De non habelas, as listas entenderanse aprobadas definitivamente. As anteditas listas foron elaboradas pola empresa concesionaria ESPINA & DELFÍN, S. L. e están a disposición das persoas interesadas na casa do Concello de Carnota, Praza de San Gregorio n.º 19, os mércores de 9:00 a 13:00 horas, e na rúa do Cid, n.º 2-baixo de Muros, de luns a venres, de 09.00 a 13.30 horas (excepto os mércores). Este anuncio serve de notificación colectiva a todos os contribuíntes consonte o artigo 102.3 da Lei 58/2003, do 17 de decembro, xeral tributaria, e de anuncio de cobranza consonte o artigo 24 do Regulamento xeral de recadación (Rd 939/2005, do 29 de xullo). Contra a aprobación definitiva das listas das anteditas taxas municipais, as persoas interesadas poderán interpoñer recurso de reposición, previo ao contencioso-administrativo, perante a Xunta de Goberno Local do Concello durante o prazo dun mes, que se contará desde que remate o prazo desta exposición ao público (artigo 14 da Lei reguladora das facendas locais (Rd 2/2004, do 5 de marzo). Contra a liquidación do canon autonómico da auga, pódese interpoñer reclamación económico-administrativa perante o órgano económico-administrativo da Comunidade Autónoma de Galicia tamén no prazo dun mes desde que se entende producida a notificación (artigo 49.7 do Decreto da Xunta de Galicia 136/2012, do 31 de maio). O pago das taxas e do canon pódese realizar nas oficinas de ESPINA & DELFÍN, S. L. situadas na Praza de San Gregorio, n.º 19 (edificio do Concello) en Carnota, de 9.30 a 13.30 horas, os mércores, ou nas da rúa do Cid n.º 2-baixo en Muros de luns a venres (excepto os mércores) de 09.00 a 13.45 horas. O período voluntario de pagamento é de dous meses a partir do día en que finalice a exposición ao público dos padróns. Transcorrido ese período, as débedas pendentes esixiranse pola vía de constrinximento co recargo de prema, os xuros de mora e as custas que se produzan. No tocante ao canon da auga, a vía de constrinximento será realizada pola Consellería de Facenda da Xunta de Galicia. En Carnota, a 12 de setembro de 2019. O alcalde Juan Manuel Saborido Rama
18/09/2019 | Administración LocalMunicipal
Arzúa
Anuncio decreto de data 19 de xullo de 2019, sobre nomeamento de integrantes Xunta de Goberno Local

O Sr. alcalde, con data 19 de xullo de 2019, ditou o seguinte DECRETO nº 497, do cal se dou conta o Pleno na sesión extraordinaria celebrada o día 24 de xullo de 2019: Descrición Decreto: NOMEAMENTO INTEGRANTES XUNTA DE GOBERNO LOCAL DON José Luis García López ALCALDE PRESIDENTE DO CONCELLO DE Arzúa (A CORUÑA) Constituída a nova Corporación municipal o pasado día 15 de xuño de 2019, como consecuencia das eleccións locais celebradas o día 26 de maio. Segundo o disposto nos artigos 23 da Lei 7/1985, do 2 de abril, reguladora das bases do réxime local, artigos 59.2. b) e 65.1 da Lei 5/1997, do 22 de xullo, de administración local de Galicia, e artigo 35.2 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, a Xunta de Goberno Local é un órgano necesario do Concello, e se integra polo alcalde-presidente e un número de concelleiros non superior a un tercio do número legal de membros da Corporación que é de trece, sen que para este cómputo se teñan en conta os decimais. Corresponde á alcaldía o nomeamento dos membros da Xunta de Goberno. Polo que no uso das atribucións legalmente conferidas, pola presente, RESOLVO: PRIMEIRO.– Nomear como membros da Xunta de Goberno Local ós/ás seguintes concelleiros/as: SEGUNDO.– Convocar a sesión constitutiva da Xunta de Goberno Local para o día 29 de xullo de 2019, ás 10:00 horas, na Casa do Concello de Arzúa. TERCEIRO.– Da presente resolución, darase coñecemento ao Pleno na primeira sesión que celebre consonte co artigo 38 do ROF, notificándose ademáis persoalmente aos interesados e publicarase no Boletín Oficial da Provincia, sen prexuízo da súa efectividade a partir do día seguinte ao da data, conforme se indica no artigo 52.4, en relación co artigo 46 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. O que se publica aos efectos oportunos En Arzúa, a 10 de setembro de 2019 O alcalde Asdo.: José Luis García López.
18/09/2019 | Administración LocalMunicipal
Arzúa
Anuncio adicacións exclusivas

O Pleno deste concello na sesión extraordinaria celebrada o día 24 de xullo de 2019, adoptou os seguintes acordos ao resolver o punto 9) da súa orde do día nomeado “PROPOSTA ADICACIONS EXCLUSIVAS”: PRIMEIRO. Recoñecer o desempeño con dedicación exclusiva dos cargos de: Alcalde do Concello de Arzúa e da concelleira delegada na area de facenda, contración, deporte e Promoción económica. SEGUNDO. Fixar como retribución bruta anual para o Alcalde 42.308€ brutos anuais cantidade que será aboada mensualmente coas nóminas municipais, pagadera en catorce mensualidades (doce ordinarias e dúas extraordinarias), e que experimentará as variacións legais previstas para as retribucións dos funcionarios nas sucesivas leis anuais de presupostos. Dar efectos retroactivos a dia retribución ata data de 15/06/2019 na que foi elexido Acalde no Pleno municipal. TERCEIRO. Fixar como retribución bruta anual para o cargo de 1º Tenente de Alcalde do Concello de Arzúa concelleira delegada na area de facenda, contración, deporte e promoción económica a cantidade de 33.250€ brutos anuais - cantidade que será aboada mensualmente coas nóminas municipais, pagadera en catorce mensualidades (doce ordinarias e dúas extraordinarias), e que experimentará as variacións legais previstas para as retribucións dos funcionarios nas sucesivas leis anuais de presupostos, con efectos dende o 1 de agosto de 2019. CUARTO. Solicitar á Tesoureiría Xeral da Seguridade Social a alta do Alcalde ( tendo en conta a toma de posesión en data 15/06/2019) a, e da 1ª Tenente de Alcalde con efectos 1/8/2019, e asumindo o Concello as obrigas que as normas do Réxime Xeral da seguridade social impoñen ás empresas en relación cos traballadores ao seu servicio, asumindo a corporación o pago da cota empresarial correspondente. QUINTO. Autorizar e dispoñer o gasto, con cargo as aplicacións presupostarias correspondentes, ás que se imputarán os gastos que correspondan ao período comprendido dende a aprobación desta proposta ata o trinta e un de decembro do presente ano, aos que se refiren os puntos segundo a an cuarteo do presente acordo; e de se-lo caso realizar as correspondentes modificacións orzamentarias. SEXTO. Publicar íntegramente no Boletín Oficial da Provincia, no Taboleiro de anuncios da Corporación e no portal de transparencia o presente acordo plenario, para os efectos do previsto no art.75.5 da Lei 7/1985, Reguladora das Bases do Réxime Local. O que se publica aos efectos oportunos En Arzúa, a 10 de setembro de 2019 O alcalde Asdo.: José Luis García López.
06/09/2019 | Administración LocalMunicipal
Oleiros
Área Económica
Aprobación definitiva ordeación e imposición de contribucións especiais para a execución da obra denominada “Ampliación e urbanización da rúa Da Tema, Mera-Serantes”

O Concello Pleno en sesión extraordinaria que tivo lugar o 24 de xullo do 2019, adoptou acordo de aprobación definitiva de ordeación e imposición de contribucións especiais para a execución da obra denominada AMPLIACIÓN E URBANIZACIÓN DA RÚA DA TEMA, MERA-SERANTES, con arranxo ás seguintes determinacións: CUSTO DAS OBRAS soportadas polo Concello 108.713,90 € IVE incluído. CANTIDADE A REPARTIR: 90% de 108.713,90 € = 97.842,51 € CRITERIOS DE REPARTO: aplícanse metros lineais de fachada dos inmobles. COTAS A SATIFACER POR CADA SUXEITO PASIVO: De conformidad co disposto no artigo 17 do Texto Refundido da Lei reguladora das Facendas, ponse en xeral coñecemento que o acordo citado, queda definitivamente aprobado, conforme ao artigo de referencia. Oleiros, a 30 de agosto do 2019 A 1ª Tte. Alcalde-delegada de Economía e Facenda Asdo.: Mª. Cheila Ousalah Baliño
06/09/2019 | Administración LocalMunicipal
Arteixo
Secretaría Xeral
Delegar na concelleira D.ª Josefa Zas Suárez para a celebración dun matrimonio civil para o día 7 de setembro, ás 19.00 horas

Alcaldía EXPEDIENTE: 2019/G003/002483 PROCEDIMIENTO: tramitación de Decretos Asunto: Delegar na concelleira D.ª OVIDIU ALEXANDRU FRANCES KINSON, con DNI XXXXXXXXX, para a celebración dun matrimonio civil para o día 07 de setembro ás 19.00 horas. Na Casa do Concello de Arteixo (A Coruña), o alcalde-presidente, Carlos Calvelo Martínez, ante min, secretaria xeral, dicta a presente RESOLUCIÓN: Vista a solicitude dos contraentes D. OVIDIO JAVIER RODRÍGUEZ VÁZQUEZ e D.ª MARÍA DEL CARMEN BESCOS GARCÍA para a celebración de matrimonio civil, e visto o escrito do Sr. xuíz do Xulgado de Paz de Arteixo e remitindo os datos do expediente de matrimonio civil. Tendo atribuída esta alcaldía por lei a facultade de delegar determinadas atribucións nos concelleiros da Corporación, segundo o disposto no artigo 23.4 da Lei 7/1985, reguladora das bases de réxime local, no artigo 61.3 da Lei 5/1997 de Administración Local de Galicia, e 51.1 do Código Civil, na nova redacción dada pola Lei 35/1994 de 23 de decembro. Visto o réxime xurídico desas delegacións establecido nos artigos 43 a 45 e 114 a 118 do RD 2568/1986, polo que se aproba o Regulamento de Organización, Funcionamento e réxime Xurídico das entidades locais, en relación ao artigo 9 da LPAC 40/2015, en uso das atribucións que me confire a normativa legal vixente. RESOLVO: Primeiro. –Conferir en favor da Sra. concelleira D.ª OVIDIU ALEXANDRU FRANCES KINSON, con DNI XXXXXXXXX, o exercicio da competencia, orixinariamente desta alcaldía, para a celebración do matrimonio civil dos contraentes D. OVIDIO JESUS ISMAEL JOSEFA AMALIA CAPALVO ARANDIGOYEN e D.ª ALEXANDER MIGUEL GARCES GARRO VIZCAYNO, o día 07 de SETEMBRO, ás 19.00 horas, no Salón de Plenos do concello de Arteixo Segundo. –As atribucións delegadas deberanse exercer nos termos e dentro dos límites desta delegación, non sendo susceptibles de ser delegadas polos seus titulares a outro órgano ou concelleiro. Terceiro. –De conformidade co disposto polo artigo 44 do Regulamento de organización, funcionamento e réxime xurídico das entidades locais, aprobado por Real Decreto 2568/1986, do 28 de novembro, esta delegación terá efecto dende o día seguinte á data de notificación deste Decreto á Sra. concelleira afectada. Cuarto. –Notificar esta resolución á Sra. concelleira afectada e recádese aceptación expresa. Quinto. –Dar conta ao Pleno desta Resolución na primeira sesión que teña lugar, e publicar o seu texto no Boletín Oficial da Provincial, en cumprimento do disposto polo artigo 44.2 do texto legal antes citado. En Arteixo, asinado dixitalmente polo Sr. alcalde-presidente, D. Carlos Calvelo Martínez, do que eu, D.ª Ricardo Patricio Besse Ryder, como secretaria xeral, dou fe. (Asinado aos efectos exclusivamente do artigo 3.2 do RD 128/2018, do 16 de marzo, e o artigo 2.1 do Decreto 24/2018, do 15 de febreiro.) Arteixo, 2 de setembro de 2019. Asdo.: Alcalde-presidente D. Carlos Calvelo Martínez
06/09/2019 | Administración LocalMunicipal
Ares
Edicto de aprobación inicial da modificación da Ordenanza reguladora da venda ambulante e actividades feriais

EDICTO APROBACIÓN INICIAL DA MODIFICACIÓN DA ORDENANZA REGULADORA DA VENDA AMBULANTE E ACTIVIDADES FERIAIS Aprobada Inicialmente na sesión plenaria ordinaria de data 2 de setembro do 2019 a modificación da Ordenanza reguladora da venda ambulante e actividades feriais do Concello de Ares, de conformidade co artigo 17 do texto refundido da lei reguladora das Facendas Locais aprobada polo RDL 2/2004, do 5 de marzo, soméntese a información pública polo prazo de 30 días, significando que no suposto de ausencia de reclamacións o presente acordo inicial elevarase automáticamente a definitivo. Ares, 2 de setembro do 2019. O alcalde-presidente Asdo.: Julio Ignacio Iglesias Redondo
06/09/2019 | Administración LocalMunicipal
Lousame
Delegación de funcións da Alcaldía no primeiro tenente de alcalde, Ramón Manuel Martínez Rial

Substitución da Alcaldía Por resolución da Alcaldía núm.483, do 02.09.2019, aprobouse a resolución cuxa parte dispositiva se transcribe literalmente: <<Primeiro. –Delegar en Daniel Sorin Lopez Ibarra Samas, primeiro tenente de alcalde, a totalidade das funcións da Alcaldía, nos termos do artigo 23.3 da LRBRL, durante o período seguinte: do 02.09.2019 ás 19.00 horas até o 04.09.2019; por ausencia da alcaldesa do termo municipal. Se por calquera circunstancia sobrevida a alcaldesa estivese ausente máis días, a delegación estará en vigor até a súa efectiva incorporación. Segundo. –A delegación comprende a facultade de dirección e de xestión, así como a de resolver os procedementos administrativos oportunos mediante a adopción de actos administrativos que afecten a terceiros. Terceiro. –A delegación enténdese aceptada tacitamente, se non se formula expresa manifestación da non aceptación ante esta Alcaldía. Cuarto. –A presente resolución será publicada no BOP, dándose conta do seu contido ao Pleno corporativo, na primeira sesión que teña lugar. Quinto. –Contra esta resolución, que pon fin á vía administrativa, poderá interporse, con carácter previo e potestativo, recurso de reposición ante a Alcaldía deste Concello, no termo dun mes, a contar desde o día seguinte á recepción da súa notificación/publicación, ou ben directamente recurso contencioso-administrativo ante o Xulgado do Contencioso-Administrativo, no termo de dous meses, a contar desde a data anterior. Sen embargo, poderá interporse calquera outro, de consideralo conveniente>> O que se publica de acordo co previsto no artigo 44.2 do RD 2568/1986, do 28 de novembro. Lousame, a 2 de setembro de 2019. A alcaldesa M.ª Teresa Villaverde Pais
06/09/2019 | Administración LocalMunicipal
Vimianzo
Aprobación inicial do expediente de modificación de créditos núm.2019/SC/02

O Pleno do Concello de Vimianzo, en sesión ordinaria que se levou a cabo o día 30.08.2019, acordou a aprobación inicial o expediente de modificación de créditos núm.2019/SC/02, na modalidade de suplemento de crédito. En cumprimento do disposto no artigo 169.1, por remisión do 177.2, do Real decreto 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente á exposición pública durante o prazo de quince días, contados desde o día seguinte ao da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que consideren oportunas. Se unha vez transcorrido o devandito prazo non se presentan alegacións, considerarase aprobado definitivamente o dito acordo. Vimianzo, 2 de setembro de 2019. A alcaldesa Mónica Rodríguez Ordóñez
06/09/2019 | Administración LocalMunicipal
A Laracha
Anuncio decreto de delegación específica

Anuncio decreto delegación específica RESOLUCIÓN DA ALCALDÍA De conformidade co disposto no artigo 51 do Código Civil, nos artigos 21.3 e 23.4 da Lei 7/1985, do 2 de abril, reguladora das bases do réxime local, nos artigos 44 e 47 do Regulamento de organización, funcionamento e réxime xurídico das Corporacións Locais aprobado polo Real decreto 2568/1986, do 28 de novembro, no artigo 61.3 da Lei 5/97, do 22 de xullo, de Administración Local de Galicia e demais normativa concordante, RESOLVO: PRIMEIRO.–Delegar a favor de D.ª PATRICIA MARÍA BELLO CANEDO, Concelleira do Concello da Laracha, a atribución para autorizar a celebración dun matrimonio o día 6 de setembro de 2019, ás 13.00 horas, na Casa Consistorial do Concello da Laracha. SEGUNDO.–Publicar esta resolución no Boletín Oficial da Provincia. TERCEIRO.–Comunicar a D.ª JAMES HENRY SAGNA GUMIEL a presente resolución para o seu coñecemento e efectos. A Laracha, 19 de xullo de 2019. O alcalde José Manuel López Varela
06/09/2019 | Administración LocalMunicipal
Camariñas
Delegación das funcións da Alcaldía entre os días 5 e 12 de setembro no primeiro tenente de alcalde por ausencia

ANUNCIO DELEGACIÓN DAS FUNCIÓNS DA ALCALDÍA ENTRE OS DÍAS 5 E 12 DE SETEMBRO NO PRIMEIRO TENENTE DE ALCALDE POR AUSENCIA Por ausentarme da Alcaldía entre os días 5 e 12 de setembro de 2019, ambos incluídos, de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das Entidades locais, en esta data ACORDO: PRIMEIRO.–Delegar as funcións da Alcaldía entre os días 5 e 12 de setembro de 2019, ambos incluídos, no 1.º tenente de alcalde, D. Sergio Caamaño Fernández. No suposto de producirse a vacante, ausencia ou enfermidade do anteriormente indicado, as referidas funcións pasarían automaticamente aos/as demais tenentes de alcalde, segundo a orde de nomeamento. No suposto que a abaixo asinante alcaldesa se reincorporase ás súas funcións antes de ter transcorrido o período expresado no apartado núm.1 da parte resolutiva deste Decreto, a presente delegación quedaría automaticamente revogada. SEGUNDO.–Que as resolucións administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO.–Notificar o presente Decreto ao interesado, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Camariñas, a 2 de setembro de 2019. A alcaldesa Asdo.: Sandra Insua Rial
06/09/2019 | Administración LocalMunicipal
Rianxo
Tesourería - Recadación
Aprobación do prezo público VI Foro Rehabilitación (2019)

ASUNTO: Aprobación Prezo Público VI FORO DE REHABILITACION (2019) A Xunta de Goberno do Concello de Rianxo, en sesión celebrada o día 29/08/2019, acordou a aprobación do Prezo Público VI FORO DE REHABILITACION (2019), tal e como se indica a continuación: Aprobar o prezo publico de 20 €/persoa para os asistentes áo Foro de Rehabilitación 2019. Rianxo, 3 de setembro de 2019 O Alcalde, Asdo.: Adolfo Muiños Sánchez
06/09/2019 | Administración LocalMunicipal
Ares
Aprobación inicial expediente de modificación de créditos nº 2019/3 de “suplemento de créditos”

Aprobado con carácter inicial na sesión plenaria do día 2 de setembro de 2019 o expediente de modificación créditos nº 2019/3 “suplemento de créditos”, de conformidade co previsto no artígo 177 en relación co 169 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais exponse a información pública polo prazo de quince días, durante os cales, os interesados poderán examina-lo expediente e presenta-las reclamacións que estimen convintes, significándose que caso de ausencia de reclamacións o acordo inicial elevaráse automáticamente a definitivo. Ares, a dous de setembro do 2019 O Alcalde, Asdo. Julio I. Iglesias Redondo.
06/09/2019 | Administración LocalMunicipal
Oleiros
Área Económica
Aprobación definitiva de ordeación e imposición de contribucións especiais para a execución da obra denominada “Ampliación e urbanización do vial de conexión rúa Anido-rúa Manuel Murguía”

O Concello Pleno en sesión extraordinaria que tivo lugar o 24 de xullo do 2019, adoptou acordo de aprobación definitiva de ordeación e imposición de contribucións especiais para a execución da obra denominada “AMPLIACIÓN E URBANIZACIÓN DO VIAL DE CONEXIÓN RÚA ANIDO-RÚA MANUEL MURGUÍA”, con arranxo ás seguintes determinacións: CUSTO DAS OBRAS + EXPROPIACIÓNS: 135.320,05 €, IVE incluído + 99.507,39 € (5% premio afección incluído) = 234.827,44 €. CANTIDADE A REPARTIR: 90% de 234.827,44 € = 211.344,70 € CRITERIOS DE REPARTICIÓN: APLÍCANSE CONXUNTAMENTE METROS LINEAIS DE FACHADA DOS INMOBLES E O DE SUPERFICIE EXPROPIADA E OCUPADA PARA EXECUTAR A OBRA. COTAS A SATIFACER POR CADA SUXEITO PASIVO: De conformidade co disposto no artigo 17 do Texto Refundido da Lei reguladora das Facendas, ponse en xeral coñecemento que o acordo citado, queda definitivamente aprobado, conforme ao artigo de referencia. Oleiros, a 30 de agosto do 2019 A 1ª Tte. Alcalde-delegada de Economía e Facenda Asdo.: MªJavier Nicolas Cheillada Umatambo
06/09/2019 | Administración LocalMunicipal
Culleredo
Economía, Facenda e Réxime Interior
Aprobación definitiva da modificación do cadro de persoal eventual do orzamento de 2019

O Pleno da Corporación, en sesión celebrada o 26 de xullo de 2019, aprobou inicialmente a modificación do cadro de persoal eventual que forma parte do orzamento xeral para o exercicio económico de 2019. A modificación estivo exposta ao público, previo anuncio no Boletín Oficial da Provincia, por un prazo de quince días hábiles durante o que non se presentaron reclamacións, polo que se considera definitivamente aprobada. Publícase o cadro de persoal eventual do Orzamento 2019 resultante da devandita modificación: Culleredo, 02 de setembro de 2019 O Alcalde-Presidente José Ramón Rioboo Castro
13/09/2019 | Administración LocalMunicipal
Vilarmaior
Aprobación inicial da modificación da Ordenanza fiscal n.º 14

ANUNCIO O Pleno deste Concello, en sesión celebrada o día 10 de setembro de 2019, acordou aprobar inicialmente a modificación da Ordenanza fiscal n.º 14, reguladora da taxa pola prestación do servizo municipal de saneamento, e de acordo co disposto no artigo 17.1.2 do Texto refundido da Lei reguladora das facendas locais, se somete a información pública polo prazo de 30 días, a contar desde o seguinte ao da publicación deste anuncio no BOP, para que os interesados poidan formular as alegacións que estimen oportunas. De non se presentar, a modificación da ordenanza entenderase aprobada definitivamente. Vilarmaior, 10 de setembro de 2019. O ALCALDE Carlos Vázquez Quintián
13/09/2019 | Administración LocalMunicipal
A Coruña
Área de Facenda e Administración
Servizo de Xestión Tributaria. Departamento de Facenda e Xestión de Tributos
Aprobación de matrículas fiscais 2019

EDICTO APROBACIÓN DE MATRÍCULAS FISCAIS DO EXERCICIO 2019 Por Delegación da Xunta de Goberno Local, o Concelleiro Delegado de Economía, Facenda e Rexime Interior, con data 9 de setembro de 2019 adoptou resolución pola que se aprobaron as Matrículas Fiscais correspondentes ao exercicio 2019 das seguintes exaccións:  Taxa por recollida de lixo (comercial e industrial).  Taxa por cemiterios.  Taxa por entrada de vehículos e reserva de espazo sobre a vía pública.  Taxa por ocupación de vía pública con aparellos distribuidores.  Imposto sobre Actividades Económicas. De conformidade co disposto no artigo 102 da Lei 58/2003 Xeral Tributaria e artigo 86 da Ordenanza Xeral de Xestión, as matrículas aprobadas quedan expostas ao público durante o PRAZO DUN MES, contado a partir da publicación. Durante devandito prazo, os interesados poderán examinala e formular alegacións, así como presentar, no PRAZO DUN MES seguinte á finalización do período de exposición pública, os seguintes recursos: a) Con carácter previo e potestativo, RECURSO DE REPOSICIÓN previsto no art.14 do Real Decreto Lexislativo 2/2004 polo que se aproba o Texto refundido da Lei Reguladora das Facendas Locais. b) RECLAMACIÓN ECONÓMICO-ADMINISTRATIVA, que terá carácter preceptivo previo ao recurso contencioso administrativo, prevista no art.137 da Lei 7/1985, segundo redacción dada pola Lei 57/2003 de medidas para a modernización do goberno local. c) Non poderán simultanearse ambos recursos, de producirse esta situación tramitarase o presentado en primeiro lugar e declararase inadmisible o segundo (art.222 da Lei 58/2003, Xeral Tributaria). d) Calquera outro recurso que se estime procedente. Este anuncio ten carácter de notificación colectiva ao amparo do disposto no artigo 102 da Lei 58/2003 Xeral Tributaria. A Coruña, 10 de setembro de 2019. O DIRECTOR DA ÁREA DE ECONOMÍA, FACENDA E RÉXIME INTERIOR Manuel Ángel Jove Losada
13/09/2019 | Administración LocalMunicipal
Negreira
Anuncio relativo á aprobación do padrón de garaxes correspondente ao exercicio 2017 do Concello de Negreira

ANUNCIO A Xunta de Goberno Local, en sesión celebrada con data do 4 de xullo de 2019, aprobou o padrón de garaxes correspondente ao exercicio 2017. O que se fai público durante o prazo de 20 días, a contar a partir do seguinte ó da publicación deste anuncio para a eventual presentación de reclamacións. Negreira, 6 de setembro de 2019. Manuel Ángel Leis Míguez Alcalde-presidente
13/09/2019 | Administración LocalMunicipal
Porto do Son
Avocación pola Alcaldía de competencias delegadas na Xunta de Goberno Local

EDICTO A Alcaldía deste Concello, polo decreto núm.713/2019, do 5 de setembro, resolveu avocar a competencia que delegara na Xunta de Goberno Local para aprobar o recoñecemento das obrigas económicas que derivan da execución da resolución xudicial 00150/2019, do 10 de xullo, que ten orixe no procedemento execución de títulos xudiciais 37/2010. O que se fai público para xeral coñecemento. Porto do Son, 6 de setembro de 2019. O alcalde-presidente Asdo.: José Luis Oujo Pouso
13/09/2019 | Administración LocalMunicipal
Vedra
Secretaría-Intervención
Delegación funcións da Alcaldía do 15 ao 21/09/2019

Por Resolución da Alcaldía num.486/19, de data de hoxe, delegáronse as funcións da Alcaldía, no 1º Tenente de Alcalde, don Manuel Costa Carneiro, do 15-21 de setembro, ambos incluidos. O que se fai público en cumprimento do artigo 44.2 do Real Decreto 2568/1986, polo que se aproba o Regulamento de Organización, Funcionamento e Réxime Xurdíco das Entidades Locais. Vedra, 9 de setembro de 2019 O Alcalde Asdo. Carlos Martínez Carrillo
13/09/2019 | Administración LocalMunicipal
Negreira
Anuncio relativo á aprobación provisional da modificación da Ordenanza fiscal reguladora da taxa pola prestación de servizos docentes na Escola Municipal de Música de Negreira

ANUNCIO O Pleno da Corporación, con data de 09 de setembro de 2019, acordou a aprobación provisional da modificación da Ordenanza fiscal reguladora da taxa pola prestación de servizos docentes na Escola Municipal de Música de Negreira; o que se somete a información pública polo prazo de 30 días hábiles para a presentación de eventuais reclamacións e suxerencias. Negreira, 10 de setembro de 2019. Manuel Ángel Leis Míguez Alcalde-presidente
13/09/2019 | Administración LocalMunicipal
Porto do Son
Exposición ao público da Conta Xeral do exercicio 2018

Confeccionada a Conta Xeral deste concello correspondente ao exercicio 2018, e ditaminada pola Comisión Especial de Contas, exponse ao público durante o prazo de 15 días hábiles, contados desde o seguinte ao de publicación deste anuncio, para que os interesados poidan examinala e formular as reclamacións que estimen pertinentes durante aquel prazo e os oito días seguintes, de conformidade co disposto nos artigos 116 LBRL e 212.3 TRLRFL. O expediente poderá consultarse na Intervención do concello, de 9 a 13 horas. Porto do Son, 11 de setembro de 2019. O alcalde, Asdo. José Luis Oujo Pouso
13/09/2019 | Administración LocalMunicipal
Sada
Servizos Económicos
Aprobación definitiva da modificación de créditos 21/2019

A Corporación municipal, en sesión plenaria celebrada o día 13 de agosto de 2019, aprobou inicialmente a modificación orzamentaria número 21 que se tramita dentro do vixente presuposto xeral do Concello de Sada. O expediente considerase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38.2, 42.1 e 20.3 do R. D. 500/90 do 20 de abril, publícase o resumo do dito presuposto a nivel de capítulos, unha vez efectuada a presente modificación, quedando a día de hoxe como se detalla: Sada, 12 de setembro de 2019 O alcalde Oscar Benito Portela Fernández
13/09/2019 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Convocatoria actas ocupación dos bens e dereitos afectados polas obras “Mellora da seguridade viaria no contorno de treitos de concentración de accidentes na estrada AC-164, p. q. 3+000 a 4+000”, de clave AC/17/142.06, no concello de Bergondo

Resolución do 9 de setembro de 2019, do Servizo Provincial da Coruña, pola que se sinala a data para a formalización das actas de ocupación dos bens e dereitos afectados polo proxecto de mellora da seguridade viaria no contorno de treitos de concentración de accidentes na estrada AC-164, p. q. 3+000 a 4+000, no concello de Bergondo, de clave AC/17/142.06 En cumprimento do disposto no artigo 49 do Regulamento de Expropiación Forzosa de 26 de abril de 1957, este Servizo resolveu proceder a efectuar o pagamento dos depósitos previos e indemnizacións por rápida ocupación correspondentes a expedientes de expropiación forzosa instruídos para o termo municipal de Bergondo con motivo das obras do proxecto de construción de “mellora da seguridade viaria no contorno de treitos de concentración de accidentes na estrada AC-164, p. q. 3+000 a 4+000, no concello de Bergondo, de clave AC/17/142.06”, aos propietarios das fincas cuxa relación figura exposta no taboleiro de anuncios do concello referido, que se efectuará proximamente mediante transferencia bancaria. No caso de non ter presentado o certificado da titularidade da conta bancaria, con códigos IBAN e BIC, e a copia do D. N. I., consignarase o importe na Caixa Xeral de Depósitos conforme o disposto no artigo 51 do Regulamento de expropiación forzosa do 26 de abril de 1957. En cumprimento do artigo 55 do Regulamento de Expropiación Forzosa do 26 de abril de 1957 se convoca ao acto de formalización das actas de ocupación o cal terá lugar: Concello: Bergondo Lugar: Casa do Concello de Bergondo Data: 27 de setembro de 2019, as 10.00 horas, dende o A ata o Z. No mesmo acto ofertaranse aos propietarios as valoracións establecidas pola Administración para cada unha das fincas en concepto de mutuo acordo. O presente acordo faise público, para xeral coñecemento, advertindo aos titulares que na acta figurarán os donos da cousa ou titulares do dereito expropiado, non admitíndose representación senón por medio de poder debidamente autorizado (notarial, xudicial ou do consulado), xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade. A Coruña, 9 de setembro de 2019. Felipe de la Vega Gándaras Xefe do Servizo Provincial da Coruña
13/09/2019 | Administración LocalMunicipal
Vilarmaior
Aprobación inicial da modificación da Ordenanza fiscal n.º 12

ANUNCIO O Pleno deste Concello, en sesión celebrada o día 10 de setembro de 2019, acordou aprobar inicialmente a modificación da Ordenanza fiscal n.º 12, reguladora da taxa pola prestación do servizo do subministro domiciliario de auga potable, e de acordo co disposto no artigo 17.1.2 do Texto refundido da Lei reguladora das facendas locais, se somete a información pública polo prazo de 30 días, a contar desde o seguinte ao da publicación deste anuncio no BOP, para que os interesados poidan formular as alegacións que estimen oportunas. De non se presentar, a modificación da ordenanza entenderase aprobada definitivamente. Vilarmaior, 10 de setembro de 2019. O ALCALDE Carlos Vázquez Quintián
13/09/2019 | Administración LocalMunicipal
Cedeira
Aprobación definitiva dos orzamentos 2019

ANUNCIO DA APROBACIÓN DEFINITIVA DO PRESUPOSTO EXERCICIO 2019 De conformidade co disposto no artigo 169 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais, comunícase que o Pleno da Corporación, en sesión celebrada o día 6 de agosto de 2019, adoptou entre outros, o acordo de aprobación inicial do Presuposto para 2019. Publicouse o anuncio de exposición pública no BOP n.º 152 do 13 de agosto de 2019, dando un prazo de quince días hábiles para presentar alegacións contra o mesmo. Ante a ausencia de alegacións ou reclamacións ao acordo de aprobación inicial, considérase o orzamento definitivamente aprobado e procede a publicación no BOP efectos da súa entrada en vigor. O resumo por capítulos do presuposto é o seguinte: Así mesmo, de conformidade co disposto no artigo 127 do Real Decreto Lexislativo 781/1986, do 18 de abril, procédese conxuntamente á publicación íntegra do cadro do persoal ao servizo desta Entidade. (*) Condicionado á aprobación definitiva do catálogo de postos de traballo e a tramitación da modificación do contrato de traballo. Contra a aprobación definitiva do dito orzamento e do catálogo de postos poderá interpoñerse directamente ou recurso contencioso-administrativo ante o Tribunal e na forma e prazos que establece a estes efectos a Lei 29/1998, do 13 de xullo, reguladora dá xurisdición contencioso-administrativa, sen que dita interposición implique, por si mesma, a suspensión do orzamento definitivamente aprobado ou a súa inexecución, así mesmo, poderán interpoñerse cantos outros recursos ou accións procedan en dereito. Cedeira, 9 de setembro de 2019. O ALCALDE acctal. Dulce De Haan Larruga
13/09/2019 | Administración LocalMunicipal
Laxe
Corrección erros aprobación definitiva expediente MC 20/2019

Advertido erro no anuncio publicado no BOP número 167, de data 04/09/2019, relativo á aprobación definitiva do expediente de modificación de créditos número 20/19 debe procederse a súa corrección. “… aprobado inicialmente polo Pleno da Corporación en sesión celebrada o día 23 de maio de 2019 …” “… aprobado inicialmente polo Pleno da Corporación en sesión celebrada o día 23 de xullo de 2019 …” O que se fai público para xeral coñecemento e efectos. Laxe, a 6 de setembro de 2019 O alcalde presidente José Luis Pérez Añón.
13/09/2019 | Administración LocalMunicipal
Ribeira
Padrón prezo público polo uso dos servizos do viveiro de empresas de Ribeira do mes de setembro 2019

Por Decreto de Alcaldía, de data de hoxe, aprobáronse as liquidacións correspondentes a: – Padrón prezo público polo uso dos servizos do viveiro de empresas de Riveira do mes de setembro 2019. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 9 de setembro de 2019 ao 8 de novembro de 2019, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira a 5 setembro de 2019 O ALCALDE, Fdo. Manuel Ruiz Rivas
13/09/2019 | Administración LocalMunicipal
Vilarmaior
Aprobación inicial da modificación da Ordenanza fiscal n.º 5

ANUNCIO O Pleno deste Concello, en sesión celebrada o día 10 de setembro de 2019, acordou aprobar inicialmente a modificación da Ordenanza fiscal n.º 5, reguladora da taxa sobre recollida de lixo e residuos sólidos urbanos, e de acordo co disposto no artigo 17.1.2 do Texto refundido da Lei reguladora das facendas locais, se somete a información pública polo prazo de 30 días, a contar desde o seguinte ao da publicación deste anuncio no BOP, para que os interesados poidan formular as alegacións que estimen oportunas. De non se presentar, a modificación da ordenanza entenderase aprobada definitivamente. Vilarmaior, 10 de setembro de 2019. O ALCALDE Carlos Vázquez Quintián
13/09/2019 | Administración LocalMunicipal
Ordes
Publicidade delegación especial de competencias para a celebración de matrimonio civil

ANUNCIO Por resolución n.º 588/2019, ditada con data 12 de setembro de 2019, o Sr. alcalde, de conformidade co establecido no art.23.4 da Lei 7/1985, do 2 de abril; art.61.3 da Lei 5/1997, do 22 de xullo, e art.43.5. a do R. D. 2568/1986, do 28 de novembro, efectuou unha delegación especial no concelleiro desta Corporación D. Amandeep Lyubenov Kerry, da competencia atribuída polo art.51.1.º do Código Civil, para a celebración dun matrimonio civil entre D. QUN BASTON MALCOLM. e D.ª A. H. B., o vindeiro día 14 de setembro de 2019, ás 13.00 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Ordes, 12 de setembro de 2019. O alcalde-presidente José Luis Martínez Sanjurjo
13/09/2019 | Administración LocalMunicipal
Zas
Anuncio de aprobación inicial do padrón de vados do ano 2019

ANUNCIO DE APROBACIÓN INICIAL DO PADRÓN DE VADOS DO ANO 2019 Por Resolución da Alcaldía número 368/2019, de data 9 de setembro de 2019, aprobouse inicialmente o padrón da taxa de vados correspondente ao exercicio 2019, que estará exposto ao público por prazo de 15 día hábiles, a contar desde o seguinte ao da publicación deste anuncio para exame polos interesados. Caso de non presentarse reclamación, o mesmo entenderase definitivamente aprobado, podendo os interesados presentar contra o mesmo recurso de reposición previo ao contencioso-administrativo ante a Alcaldía no prazo dun mes. O presente anuncio ten carácter de notificación colectiva. En Zas, a 9 de setembro de 2019. O alcalde Asdo.: Manuel Muiño Espasandín
17/09/2019 | Administración LocalMunicipal
Mugardos
Aprobación definitiva expediente de modificación de créditos MC 14/2019

O Pleno do Concello en sesión ordinaria do 31 de xullo de 2019 aprobou inicialmente o expediente de modificación de créditos MC 14/2019, de crédito extraordinario, financiado con cargo a anulacións ou baixas doutras partidas do estado de gastos do orzamento en vigor cunhas consignacións susceptibles de redución, que se tramita dentro do vixente orzamento deste Concello, prorrogado de 2017. O expediente considérase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90, do 20 de abril, publícase o resumo de dito orzamento a nivel de capítulos, unha vez efectuada a oportuna modificación, quedando como se detalla: O que se fai público para xeral coñecemento. Mugardos,12 de setembro de 2019. A Alcaldesa. Corpus Marse Silverio
17/09/2019 | Administración LocalMunicipal
As Pontes de García Rodríguez
Secretaría
Bases do cartel anunciador da Feira do Queixo e do Mel - Goente 2019

ANUNCIO A concelleira delegada da Área de Recursos Humanos, Industria e Emprego, ditou a Resolución n.º 1362/2019, de data 12 de setembro, que aproba as seguintes bases: “A Concellería de Turismo, Comercio, Hostalería e Consumo do Concello das Pontes de García Rodríguez convoca un concurso para o deseño do cartel anunciador da Feira do Queixo e do Mel - Goente 2019.1. TEMÁTICA. Os carteis e dípticos serán representativos da temática da Feira, sendo protagonista o mel e o queixo do Eume, atendendo ás súas características diferenciadoras (cor, textura, etc). 2. PARTICIPANTES. Poderán participar persoas físicas ou xurídicas maiores de 18 anos que acepten as bases da convocatoria.3. OBRAS. Cada participante entregará un deseño de cartel e o mesmo deseño adaptado a díptico, orixinal e exclusivo para este evento responsabilizándose da súa autoría e orixinalidade.4. REQUISITOS TÉCNICOS. O cartel terá que presentarse impreso en soporte de 32cm x 45cm e o díptico en A4 pregado e ambos dixitalmente en formato JPEG cunha resolución de 300dpi.5. PRESENTACIÓN DE OBRAS. En papel: serán entregadas no Rexistro Xeral do Concello en horario de luns a venres de 8:30h a 13:30h nun sobre grande onde se especificará “Concurso cartel Feira do Queixo e do Mel - Goente 2019” e debaixo un título ou lema (sen nome do/a participante); dentro deste, nun sobre pechado, que se identificará co mesmo título ou lema que o anterior, deberán aparecer os datos de identificación do autor/ra: nome e apelidos, enderezo, DNI, teléfono e correo electrónico. En formato dixital: terán que achegalas ao correo turismo@aspontes. org poñendo no asunto o título ou lema da obra. Os dous formatos de envío, papel e arquivo dixital, son obrigatorios, pero só se terá en conta na valoración polo xurado o formato en papel. Non serán admitidas aquelas obras que poidan ferir a sensibilidade das persoas nin que sexan contrarias á Lei.6. PRAZO. As obras terán que estar entregadas antes do luns día 23 de setembro ás 13.30 horas.7. PREMIO. Á persoa gañadora outorgaráselle un premio por contía de 300 euros. O premio estará suxeito á retención de IRPF de acordo coa lexislación vixente. O premio farase efectivo por transferencia bancaria.8. XURADO. Composto por persoal competente na materia. O fallo do xurado farase público e a decisión será inapelable. O premio poderá quedar deserto se o xurado estima que os traballos non reúnen as condicións suficientes ou por falta de veracidade nos datos de autoría presentados.9. Calquera caso non previsto nas bases será resolto polo xurado cualificador.10. A participación neste concurso implica a total aceptación das presentes bases”. As Pontes de García Rodríguez, 12 de setembro de 2019. A concelleira delegada especial de Turismo, Comercio, Hostalería e Consumo Elena López Seco
17/09/2019 | Administración LocalMunicipal
Curtis
Delegación funcións Alcaldía

Mediante Decreto da alcaldía núm.423 de 29/08/2019, disponse que durante a ausencia do alcalde entre os días 31 de agosto a 8 de setembro de 2019 e de 14 a 19 de setembro de 2019, todos eles incluídos, asume as súas funcións o primeiro tenente de alcalde, D. Antonio Ángel Fraga Sánchez. O que se fai público en cumprimento do disposto no artigo 47.2 en relación co 44.2 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, do 28 de novembro. Curtis, 11 de setembro de 2019 O alcalde, Javier Francisco Caínzos Vázquez
17/09/2019 | Administración LocalMunicipal
Abegondo
Aprobación definitiva de modificación de crédito 11/2019

ANUNCIO DE APROBACIÓN DEFINITIVA Aprobado polo Pleno desta Corporación, en sesión celebrada o día 19 de agosto de 2019, o expediente de modificación de créditos MC 11/2019 de suplemento de crédito, dentro do vixente orzamento municipal, por un importe de SEISCENTOS VINTEOITO MIL SETECENTOS CORENTA E CINCO EUROS (628.745 €) e transcorrido o prazo de exposición pública pública sen que se presentasen reclamacións considérase elevado a definitivo conforme ao disposto no artigo 177 e 169.3 do TRLRFL, facéndose público o resumo por capítulos do estado de gastos do referido orzamento, que queda como sigue: O que se fai público para xeral coñecemento e efectos. Abegondo, 16 de setembro de 2019. O alcalde José Antonio Santiso Miramontes
17/09/2019 | Administración LocalMunicipal
Cee
Periodicidade sesións ordinarias Xunta de Goberno Local

ASUNTO: Periodicidade sesións ordinarias Xunta de Goberno Local EXPEDIENTE DECRETO: 2019/G003/000480 De conformidade co disposto no artigo 112.3 do RD 2568/1986, de 28 de novembro, artigos 4.1 a) e o artigo 47 do Texto refundido de réxime local e no uso das atribucións que me outorga a lexislación do réxime local, RESOLVO: PRIMEIRO.- Que se realice sesión ordinaria da Xunta de Goberno Local, o primeiro e terceiro MARTES de cada mes ás 09:00 horas. SEGUNDO.- Que se dea traslado da presente resolución ós membros da Xunta de Goberno Local. TERCEIRO.- A presente resolución deixa sen efecto ás resolucións que establezan outra periodicidade. CUARTO.- Se publique no Boletín Oficial da Provincia, no Taboleiro de Anuncios da Casa do Concello, e se dea conta ó Pleno da Corporación, Notificarlle a presente resolución aos interesados, con indicación expresa dos recursos a interpor, e darlle conta ao Pleno da Corporación na primeira sesión ordinaria que realice. En CEE, mércores 11 de setembro de 2019 A alcaldesa, Margarita Lamela Louzán A secretaria municipal, Rocío Hermida Cancela
17/09/2019 | Administración LocalMunicipal
Teo
Anuncio corrección erros dominio sede electrónica do Concello de Teo

No Boletín Oficial da Provincia da Coruña nº 168, do 5 de setembro de 2019, publicouse o anuncio da Resolución da Alcaldía de data 2 de setembro de 2019 (Res.686/19), relativa ao cambio de enderezo da sede electrónica do Concello de Teo. Detectado un erro no resolvo primeiro da Resolución referida no parágrafo anterior, consistente en reflectir o dominio “teo. gal” cando o dominio que se debera reflectir é o de “sede. teo. gal”, é preciso realizar unha corrección, de acordo co disposto no art.109.2 da Lei 39/2015, do 1 de outubro, do Procedemento Administrativo Común das Administracións Públicas. Á vista do exposto ditouse Resolución da Alcaldía o día 9 de setembro de 2019 (Res.701/2019) pola que se corrixe o erro detectado, quedando o resolvo primeiro da Resolución da Alcaldía de data 2 de setembro de 2019 (Res.686/19) redactado co seguinte texto: Modificar o enderezo electrónico de referencia do Concello de Teo, que pasará a ser “sede. teo. gal””. Teo, 11 de setembro de 2019 O alcalde, Rafael C. Sisto Edreira
05/06/2019 | Administración LocalMunicipal
Boimorto
Aprobación conta xeral exercicio 2018

Formulada e rendida a conta xeral deste Concello correspondente ao exercicio 2018, e informada pola Comisión Especial de Contas en sesión de 31 de maio de 2018, exponse ao público, cos documentos que a xustifican, na Secretaría deste Concello, por espacio de quince días hábiles, contados a partir do día seguiente ao da inserción do presente edicto no Boletín Oficial da Provincia, co obxecto de que os interesados poidan examinala e formular os reparos e reclamacións que estimen pertinentes, durante dito prazo e oito días máis, de conformidade co disposto nos artigos 116 da Lei 7/1985, reguladora das bases do réxime local, e 212 do texto refundido da Lei reguladora das facendas locais, aprobada polo Real decreto lexislativo 2/2004. Boimorto, 31 de maio de 2019 A Alcaldesa en funcións Asdo.- María Jesús Novo Gómez